OpenLLM-France/wikimedia huggingface dataset:
# Parapercis queenslandica

Parapercis queenslandica és una espècie de peix de la família dels pingüipèdids i de l'ordre dels perciformes, la qual havia estat identificada erròniament en el passat (juntament amb Parapercis pacifica i Parapercis xanthogramma) com a pertanyent a Parapercis hexophtalma.

## Descripció

* El mascle fa 20,8 cm de llargària màxima i la femella 11,4.
* Els mascles presenten l'àrea inferior del cos amb 3-4 ocels i diverses taques negroses i marronoses, mentre que les femelles i els joves tenen 7-8 ocels i taques marronoses entremig d'aquells.
* 5 espines i 21 radis tous a l'aleta dorsal i 4 espines i 16-17 radis tous a l'anal. 18 radis a les aletes pectorals.
* Àrea inferior de les galtes amb 2-6 franges marronoses i obliqües.

## Hàbitat i distribució geogràfica

És un peix marí, bentopelàgic (entre 1 i 27 m de fondària), associat als esculls de corall i els fons sorrencs, i de clima tropical, el qual viu al Pacífic occidental: Austràlia (Queensland) i Nova Caledònia, incloent-hi el mar del Corall, l'illa de Lord Howe i la Gran Barrera de Corall.

## Observacions

És inofensiu per als humans.

## Referències

* ↑ Bleeker P., 1863. Onzième notice sur la faune ichthyologique de l'île de Ternate. Neder. Tijdschr. Dierk. V. 1. 228-238.
* ↑ uBio (anglès)
* 1 2 3 4 Imamura, H. & Yoshino, T., 2007. Three new species of the Genus Parapercis from the Western Pacific, with redescription of Parapercis hexophtalma (Perciformes: Pinguipedidae). Bulletin of National Museum of Nature and Sciences. Ser A (1): 81-100.
* 1 2 Catalogue of Life (anglès)
* ↑ AustralianMuseum (anglès)
* 1 2 3 FishBase (anglès)
* 1 2 Australian Faunal Directory (anglès)
* ↑ Hoese, D. F., Bray, D. J., Paxton, J. R. & Allen, G. R., 2006. Fishes. A: Beesley, P. L. & Wells, A. (eds). Zoological Catalogue of Australia. Vol. 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671–1472; Part 3, pp. xxi 1473–2178. (com a Parapercis hexophtalma, en part)
* ↑ McCulloch, A. R., 1930. A check-list of the fishes recorded from Australia. Memoirs of the Australian Museum 5(1–4): 1-534. (com a Parapercis hexophtalma, en part)
* ↑ Randall, J. E., 2001. Pinguipedidae (= Parapercidae, Mugiloididae). Sandperches. P. 3501-3510. A: K. E. Carpenter i V. Niem (eds.). FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles, sea turtles, sea snakes and marine mammals. FAO, Roma. (com a Parapercis hexophtalma, en part)
* ↑ Randall, J. E., Allen, G. R. & Steene, R., 1997. Fishes of the Great Barrier Reef and Coral Sea. Bathurst: Crawford House Press 557 pp. figs. (com a Parapercis hexophtalma, en part)
* ↑ Whitley, G. P., 1964. A survey of Australian Ichthyology. Proceedings of the Linnean Society of New South Wales 89(1): 11-127. (com a Parapercis hexophtalma, en part)
* ↑ GBIF (anglès)

## Bibliografia

* Cantwell, G. E., 1964. A revision of the genus Parapercis, family Mugiloididae. Pacific Science, v. 18: 239-280.

## Enllaços externs

* AQUATAB (txec)
* BioLib (anglès)
* ION (anglès)
# Partit Progressista Nacionalista Assiri

El Partit Progressista Nacionalista Assiri, també conegut com APNP per les seves sigles en anglès, és una organització política assíria radical que opera al Kurdistan iraquià. Es va fundar el 17 d'abril de 1990, dirigit per Ashur Beth-Shlimon. Fins al 2003 va donar suport al règim de Saddam Hussein. La seva seu és a Bagdad i fora del país a Morton Grove, Illinois.
Considera que tot l'Iraq pertany als assiris i que els seus habitants són essencialment assiris de religió musulmana amb aportacions àrabs al llarg dels segles; tampoc reconeix l'ètnia kurda i proclama que si hi ha una pàtria kurda, aquesta estaria fora de l'Iraq, suposadament a l'Iran. No obstant és considerat un partit d'esquerres. A la televisió iraquiana els partidaris de Saddam Hussein es presentaven sota bandera vermella amb símbol daurat.

## Referències

* 1 2 Day, Alan John. Political Parties of the World (en anglès). John Harper, 2002. ISBN 978-0-9536278-7-5.
* 1 2 Leftist Parties of Iraq Arxivat 2011-06-06 a Wayback Machine., Broadleft.org
* ↑ Group, Taylor & Francis. Europa World Year (en anglès). Taylor & Francis, 2004-07. ISBN 978-1-85743-254-1.
* ↑ Petrosian, V. (2006). Assyrians in Iraq. Iran and the Caucasus, 10(1), 113-148.

## Enllaços externs

* Estatuts Arxivat 2011-06-06 a Wayback Machine.
# Biocentrisme

El biocentrisme (del grec βιος, bios, "vida"; i κέντρον, kentron, "centre") és un terme aparegut en els anys 1970 per designar una teoria moral que afirma que tot ésser viu mereix respecte moral. Associat en els seus orígens amb l'ecologia profunda o radical, el biocentrisme pretén reivindicar el valor primordial de la vida.
Proposa que tots els éssers vius tenen el mateix dret a existir, a desenvolupar-se i a expressar-se amb autonomia i mereixen el mateix respecte al tenir el mateix valor. Advoca que l'activitat humana causi el menor impacte possible sobre altres espècies i sobre el planeta en si. Ateses les seves característiques, és una filosofia contrària al teocentrisme i antropocentrisme.
El biocentrisme no implica la idea d'igualtat dins del regne animal, ja que cap noció d'aquesta mena pot ser observada dins la natura, i donat que el pensament biocèntric està basat en una perspectiva des de la natura, no des de l'humà.
Funda el seu ideari en els conceptes d'interacció, la coevolució, la complexitat de les relacions entre les espècies, la no-discriminació, el tracte amb els animals, la cultura del que viu, la interactivitat dels sexes, la democràcia participativa, l'agricultura ecològica i l'ús de les energies renovables.

## Vegeu també

* Antropocentrisme
* Sensocentrisme
* Teocentrisme
* Veganisme
* Especisme

## Referències

* ↑ Glossari de Termes Ambientals. Barcelona: Fundació Bancaixa, 1996, p. 47. ISBN 84-88715-60-9 [Consulta: 29 novembre 2014].

## Bibliografia

* Bill Devall i George Sessions, extret per Farid Azael de Trascender el Ego, editat per Roger Walsh i Frances Vaughan, revisat per H. Hieronimi i Marina Ortiz, novembre de 2008. (castellà)

## Enllaços externs

* http://www.raco.cat/index.php/BioeticaDebat/article/view/246785/330646 Bioètica & debat: tribuna oberta de l'Institut Borja de Bioètica, Vol. 14, Núm. 52 (2008): Maig-agost 2008, Lecarós (català)
* Organització Biocentrista (francès)
# Pavellons del Centre d'Alt Rendiment Esportiu

Els Pavellons del Centre d'Alt Rendiment Esportiu és una obra de les darreres tendències, de l'Escola de Barcelona, situada a Sant Cugat del Vallès (Vallès Occidental) i inclosa a l'Inventari del Patrimoni Arquitectònic de Catalunya.

## Descripció

Els pavellons del centre esportiu d'alt rendiment de Sant Cugat del Vallès es distribueixen en dos edificis cúbics de diferents alçades i amb una configuració anàloga. Els dos cossos dialoguen en la seva implantació i forma i presenten una disposició clàssica en la seva fisonomia. S'estructuren a mode de columna clàssica; amb base, fust i capitell. El basament, on es troben els accessos, és de pedra i la cornisa esdevé alhora una petita marquesina. El cos és de maó vermell vist marcant unes franges horitzontals i sense cap obertura. La part superior, que es podria assimilar amb un capitell, se soluciona amb una construcció metàl·lica.

## Història

L'octubre de 1987 va inaugurar-se el centre d'alt rendiment amb motiu de la designació de Barcelona com a seu dels Jocs Olímpics de 1992. Com que es volia donar una imatge de Catalunya com a capdavantera en matèria esportiva, la Generalitat, juntament amb la Direcció General de l'Esport, van començar el projecte. Es va triar emplaçar-lo a Sant Cugat per la seva proximitat amb Barcelona i per la possibilitat de reutilitzar les instal·lacions per al Centre Mutual de Rehabilitació d'Accidents de Treball.

## Referències

* 1 2 «Pavellons del Centre d'Alt Rendiment Esportiu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 17 maig 2021].
# Paula Cendejas Repetto

Paula Cendejas Repetto (Madrid, 3 d'abril de 1995) és una cantant i compositora espanyola.

## Inicis

Des de 2015 va començar gravant versions de cançons a Instagram, va saltar a la fama després de pujar una versió de la cançó “Despacito” de Luis Fonsi i Daddy Yankee.

## Carrera

Paula Cendejas va debutar com a artista amb la cançó "Tu cama" al costat del cantant guatemalenc Jesse Baez, un senzill que va ser produït pel productor i cantant català Alizzz. El 2019 va signar amb el segell Whoa Music i va estrenar el seu primer senzill titulat "Sal de mi cabeza". En 2020 va estrenar la seva cançó més popular al costat del raper espanyol C. Tangana, cançó que porta per nom "Como habla una mujer". El 2021 va llançar el seu primer EP titulat Contragolpe, acompanyat d'una gira dins i fora d'Espanya.

## Referències

* ↑ «Paula Cendejas». Industria Works. [Consulta: 24 juny 2022].
* ↑ Laura Hernández. «BIOGRAFÍA: ¿QUIÉN ES PAULA CENDEJAS?». HappyFM, 23-02-2019. [Consulta: 21 juny 2022].
* ↑ Belén Leyton. «Paula Cendejas, cantante española: “Creo que mi historia puede inspirar a que las personas cumplan sus sueños”». Zancada, 12-03-2022. [Consulta: 24 juny 2022].
* ↑ «Paula Cendejas, la primera artista en colaborar con la nueva serie de editoriales: Lefties Loves Music - Paula Cendejas». Revista Vanity Fair, 03-06-2022. [Consulta: 26 juny 2022].
* ↑ Lucía Pandiella. «Paula Cendejas, cuando música y moda se juntan». Vanidad, 10-05-2019. [Consulta: 26 juny 2022].
* ↑ «"Sal de mi cabeza", la nueva joya de Paula Cendejas y Alizzz». VICE, 15-02-2019. [Consulta: 26 juny 2022].
* ↑ «Paula Cendejas y C. Tangana presentan “Cómo habla una mujer”». Bloooz, 19-06-2020. [Consulta: 24 juny 2022].
* ↑ «Paula Cendejas estrena su primer EP “Contragolpe”». Bloooz, 02-07-2022. [Consulta: 26 juny 2022].
# Parc Nacional d'Akan

El Parc Nacional d'Akan (en japonès: 阿寒国 立 公園 Akan Kokuritsu Kōen) és un parc nacional situat a l'illa de Hokkaidō, el Japó. Juntament amb el de Daisetsuzan, són els dos parcs nacionals més antics d'Hokkaidō. El parc va ser establert el 4 de desembre del 1934.
Akan és una àrea de cràters volcànics i boscos, que cobreix 90.481 hectàrees (904.81 km²). El parc és famós pels seus llacs cristal·lins, les seves fonts termals, i els seus grans ''Aegagropila linnaei''. És l'únic lloc al Japó on es forma Aegagropila linnaei d'una mida apreciable.

## Indrets

El parc pot ser dividit en dues àrees principals, Kawayu i Akan.

### Kawayu

El mont Iō i l'Onsen Kawayu ofereixen fonts termals naturals i fumaroles de sofre. Al voltant del llac Kussharo, un llac de cràter, hi ha el pas de Bihoro, el mont Mokoto i el mont Nishibetsu. Al llac, la península de Wakoto és una àrea amb altes temperatures a terra i vida salvatge adaptada de manera única. El llac Mashū és un llac de cràter. És un dels llacs amb més claredat del món, amb una visibilitat superior als 40 metres.

### Akan

La caldera d'Akan és una gran caldera volcànica de més de 20 km de diàmetre. Emergint de l'interior de la caldera hi ha el complex volcànic d'Akan, que inclou la muntanya més alta del parc, el mont Meakan. El llac també té fang en ebullició, anomenat bokke. L'illa Churui és una de les quatre illes del llac i el lloc de l'Exhibició Marimo i el Centre d'Observació. El llac Onneto és al peu del mont Meakan. A prop d'allà es troba una cascada d'aigua calenta, Onneto Yu-no-taki. Des de Sokodai es pot observar el llac Penketo i el llac Panketo. L'observatori del mont Hakuto, el mont Kikin, el pas de Tsurumi, i l'observatori de la riba del llac Akan ofereix panorames de la zona circumdant. Al riu Akan hom veu la boca del riu Takiguchi com si fluís dins del llac Akan des del pont de Takimi. Als voltants també trobem els llacs Jiro i Taro.

## Referències

* 1 2 3 4 5 «Akan National Park 90,481 ha,:(Dec, 4, 1934)». Japan Integrated Biodiversity Information System. Ministry of the Environment. [Consulta: 17 novembre 2017].
* 1 2 «The Akan National Park». World Database on Protected Areas. UNEP and IUCN. Arxivat de l'original el 2012-08-26. [Consulta: 17 novembre 2017].
* 1 2 «Introducing places of interest: Akan National Park (Kawayu Area)». National Parks of Japan. Ministry of the Environment. Arxivat de l'original el 2014-10-13. [Consulta: 17 novembre 2017].
* ↑ «Introducing places of interest: Akan National Park (Akan Area)». National Parks of Japan. Ministry of the Environment. Arxivat de l'original el 2016-03-03. [Consulta: 17 novembre 2017].
# Brigitte Foster-Hylton

Brigitte Foster-Hylton (Jamaica, 7 de novembre de 1974) és una atleta jamaicana, especialista en la prova de 100 m barres, amb la qual ha arribat a ser campiona mundial en 2009.

## Carrera esportiva

Al Mundial de Berlín 2009 guanya la medalla d'or en els 100 metres barres, amb un temps de 12,51 segons que va anar la seva millor marca personal fins al moment, quedant per davant de la canadenca Priscilla Lopes-Schliep (plata) i el seu compatriota la també jamaicana Delloreen Ennis-London. (bronze).
Així mateix ha guanyat una medalla de plata i una altra de bronze, en la mateixa prova de 100 m barres, als mundials de París 2003 i Hèlsinki 2005 respectivament.

## Referències

* ↑ «Brigitte Foster-Hylton». [Consulta: 24 novembre 2017].

## Enllaços externs

* IAAF, perfil de Brigitte Foster-Hylton
# Black Friday (pel·lícula de 2004)

Black Friday és una pel·lícula dramàtica índia de 2004 dirigida per Anurag Kashyap, basada en el llibre sobre els atemptats de Bombai de 1993 Black Friday - The True Story of the Bombai Bomb Blasts. La pel·lícula va influir sobre el director Danny Boyle i Slumdog Millionaire.

## Argument

Rachel McKenzie, una especialista en sistemes de seguretat, s'horroritza en descobrir que la seva filla ha estat segrestada pel cabdill d'una perillosa xarxa de corrupció policial. El rescat que demanen és una prova incriminatòria que és a la caixa de seguretat del banc d'un policia mort. Rachel és qui dissenyà el sistema de seguretat d'aquest banc i és l'única que pot desactivar-lo. Sols ella pot salvar la seva filla, i el temps corre.

## Repartiment

* Kay Kay Menon: Rakesh Maria
* Pavan Malhotra: Tiger Memon
* Aditya Srivastava: Badshah Khan
* Dibyendu Bhattacharya: Yeda Yakub
* Imtiaz Ali: Yakub Memon
* Vijay Maurya: Dawood Ibrahim
* Pratima Kazmi: mare de Badsha
* Aliya Curmally: Shabana Memon
* Gajraj Rao: Dawood Phanse
* Zakir Hussain: Nand Kumar Chougale
* Ragesh Asthana: Mohammad Dossa
* Raj Singh Chaudhary: Mushtaq Tarani
* Aditya Bhattacharya: Sheikh Aziz
* Goutam Maitra: Tainur
* Loveleen Mishra: l'entrevistadora

## Música

* «Bandeh» – 7:49
* «Badshah In Jail» – 7:27
* «Bharam Bhap Ke» – 8:37
* «Opening / Pre Blast» – 4:48
* «Bomb Planting» – 3:55
* «Memon House» – 6:18
* «RDX» – 3:12
* «Training» – 3:59
* «Chase» – 3:31

## Referències

* ↑ «Liliana Cavani serà jurat en Festival de Cinema de Venècia». Arxivat de l'original el 2009-10-04. [Consulta: 2 desembre 2012].
* ↑ Amitava Kumar. «Slumdog Millionaire's Bollywood Ancestors». Vanity Fair, 23-12-2008. Arxivat de l'original el 2012-05-29. [Consulta: 2 desembre 2012].
* ↑ «All you need to know about Slumdog Millionaire». The Independent, 21-01-2009.
* ↑ Filmaffinity. Black Friday (en castellà). Filmaffinity.
* ↑ amg. Black Friday (en anglès). amg.
* ↑ Filmaffinity. Hit Black Friday Deals (en anglès). Filmaffinity.
# Black Hand Inn

Black Hand Inn és el vuitè àlbum d'estudi del grup alemany de heavy metal Running Wild, publicat el 24 de març de 1994 per Noise Records. És un àlbum de concepte sobre un home ressuscitat, contra la pirateria, preveient la mort.

## Cançons

* "The Curse" – 3:15
* "Black Hand Inn" – 4:32
* "Mr. Deadhead" – 4:02
* "Soulless" – 4:57
* "The Privateer" – 4:21
* "Fight the Fire of Hate" – 6:38
* "The Phantom of Black Hand Hill" – 6:25
* "Freewind Rider" – 5:15
* "Powder & Iron" – 5:18
* "Dragonmen" – 5:42
* "Genesis (the Making and the Fall of Man)" – 15:18
* "Dancing on a Minefield" – 5:00 (Bonus Track)
* "Poisoned Blood" – 3:44 (Bonus Track)
Totes les cançons per en Kasparek.

## Singles

* The Privateer

## Membres

* "Rock 'n' Rolf Kasparek - veu i guitarra
* Thilo Hermann - guitarra
* Thomas Smuszynski - Baix
* Jörg Michael - Bateria
# Brighton Rock (cançó)

«Brighton Rock» és una cançó del grup britànic Queen, escrita pel guitarrista Brian May. És la cançó que obre el seu tercer disc d'estudi, Sheer Heart Attack (1974). Inicialment, «Brighton Rock» havia de pertànyer a l'àlbum Queen II, però no es va acabar a temps, per la qual cosa la van deixar pel tercer àlbum. La cançó inclou un solo de Brian May, considerat el 41è millor solo de la història segons Guitar World.

## Referències

* ↑ Blake, Mark. Freddie Mercury: A Kind of Magic. Music Sales Distributed, 2016. ISBN 9781783237784.
* ↑ «Queen - Royal Legend: Facts: Sheer Heart Attack». Arxivat de l'original el 2013-05-13. [Consulta: 2 febrer 2017].
* ↑ 100 Greatest Guitar Solos: 41) "Brighton Rock" (Brian May)
# Heber

«Heber» té aquests significats:
* Heber (Califòrnia), municipi de l'estat de Califòrnia, Estats Units.
* Heber City, ciutat de l'estat de Utah, Estats Units.
* Heber-Overgaard, municipi de l'estat de Califòrnia, Estats Units.
* Heber Springs, ciutat de l'estat d'Arizona, Estats Units.
* Heber (Arkansas), municipi de l'estat d'Arkansas, Estats Units.
# Bette (cràter)

Bette és un cràter d'impacte en el planeta Venus de 7,2 km de diàmetre. Porta el nom d'un antropònim alemany (diminutiu d'Elizabeth), i el seu nom va ser aprovat per la Unió Astronòmica Internacional el 1994.

## Referències

* ↑ «Bette». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Bettana

Bettana (àrab: بطانة, Baṭṭāna; amazic estàndard marroquí: ⴱⵟⴰⵏⴰ, Bṭana) és un arrondissement del municipi de Salé, a la prefectura de Salé, a la regió de Rabat-Salé-Kenitra, al Marroc. Segons el cens de 2014 tenia una població total de 95.291 persones. La seva població havia augmentat de 103.142 habitants en 1994 a 103.165 en 2004.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Bettborn (Luxemburg)

Bettborn (en luxemburguès: Biebereg; en alemany: Bettborn) és una vila i centre administratiu de la comuna de Préizerdaul, situada al districte de Diekirch del cantó de Redange. Està a uns 25 km de distància de la ciutat de Luxemburg.

## Referències

* ↑ «Bettborn». [Consulta: 27 setembre 2015].
# Parc Nacional de Paluma Range

El Parc Nacional de Paluma Range és un parc nacional a Queensland (Austràlia), ubicat a 1188 km al nord-est de Brisbane, a la ciudad de Thuringowa.
Dins del parc s'hi troben les cascades de Jourama, prop de l'autopista Bruce, entre Ingham i Townsville, a la secció nord del parc.

## Dades

* àrea: 107,00 km²;
* Coordenades: 18° 52′ 18″ S, 146° 07′ 30″ E﻿ / ﻿18.87167°S,146.12500°E﻿ / -18.87167; 146.12500
* Data de Creació: 1994
* Administració: Servei per a la Vida Salvatge de Queensland
* Categoria IUCN: II
# Real Fortuna Foot-ball Club

El Real Fortuna Foot-ball Club fou un antic club de futbol gallec de la ciutat de Vigo.

## Història

Fou un dels clubs més importants del naixement del futbol a la ciutat de Vigo. Va ser fundat l'any 1905 amb el nom Fortuna Football Club. Tres anys més tard, el 1908, adoptà el títol deReial esdevenint Real Fortuna Foot-ball Club. Va guanyar vuit cops el campionat gallec entre els anys 1906 i 1922. Fou un dels nou clubs que l'any 1909 es reuniren a Madrid per establir les bases del Campionat d'Espanya a disputar-se el 1910 i de la constitució de la Federació Espanyola de Clubes de Foot Ball. Pel que fa als terrenys de joc, el club jugà al camp del Relleno en els seus inicis, passant el 1908 al Camp de Bouzas.
L'any 1923 es fusionà amb el seu gran rival ciutadà, el Real Vigo Sporting Club per formar el Real Club Celta de Vigo. El darrer partit entre Fortuna i Sporting es disputà el dia 11 de març de 1923, amb derrota del Fortuna per 1 a 0, gol de Ramón. Els equips d'aquest darrer partit foren:
* Real Vigo Sporting: Isidro; Otero, Pérez; Queralt, Hermida, Cosme; Gerardo, Ramón, Chiarroni, Tito i Pinilla
* Real Fortuna: Lilo; Juanito, Pasarín; Balbino, Torres, Córdoba; Reigosa, Rodríguez, Chicha, Correa i Salvador

## Palmarès

* Campionat de Galícia de futbol:
** 1905-06, 1908-09, 1909-10, 1910-11, 1911-12, 1914-15, 1920-21, 1921-22

## Referències

* 1 2 3 «Real Club Fortuna, F.C.». Vila de Bouzas. [Consulta: 1r octubre 2014].
* 1 2 3 4 «Spain - List of Champions of Galicia». RSSSF. [Consulta: 1r desembre 2014].
* ↑ «Campeonatos Regionales de Galicia». AREFE Regional. Arxivat de l'original el 2013-06-10. [Consulta: 1r desembre 2014].
* ↑ «ORÍGENES Y ANTECEDENTES». La Futboliteca. [Consulta: 1r octubre 2014].
* ↑ «Vigo Sporting y Fortuna, los precursores del Celta». Marcos L. Bacariza, 23-08-2011. [Consulta: 1r octubre 2014].
# Recopa d'Europa de futbol 1964-65

La Recopa d'Europa de futbol 1964-65 fou la cinquena edició de la Recopa d'Europa de futbol. La competició fou guanyada pel West Ham United FC a la final davant del TSV 1860 München.

## Primera ronda

| Equip 1 | Global | Equip 2 | Anada | Tornada |
| PFC Slavia Sofia | 3-1 | Cork Celtic | 1-1 | 2-0 |
| Lausanne Sports | 2-1 | Budapest Honvéd FC | 2-0 | 0-1 |
| K.A.A. Gent | 1-2 | West Ham United FC | 0-1 | 1-1 |
| Spartak Praha Sokolovo | 16-0 | Anorthosis Famagusta FC | 10-0 | 6-0 |
| Dundee FC | Bye | - | - | - |
| Valletta | 1-8 | Reial Saragossa | 0-3 | 1-5 |
| Sporting Clube de Portugal | Bye | - | - | - |
| Esbjerg fB | 0-1 | Cardiff City | 0-0 | 0-1 |
| Skeid Fotball | 1-2 | FC Haka | 1-0 | 0-2 |
| Torino A.C. | 5-3 | Fortuna 54 | 3-1 | 2-2 |
| Steaua Bucureşti | 5-0 | Derry City FC | 3-0 | 2-0 |
| AEK Atenes FC | 2-3 | NK Dinamo de Zagreb | 2-0 | 0-3 |
| ESV Admira-NÖ Energie Wien | 1-4 | Legia Varsòvia | 1-3 | 0-1 |
| SC Aufbau Magdeburg | 2-2¹ | Galatasaray SK | 1-1 | 1-1 |
| FC Porto | 4-0 | Olympique de Lió | 3-0 | 1-0 |
| US Luxemburg | 0-10 | TSV 1860 München | 0-4 | 0-6 |
¹El Galatasaray es classificà en el partit de desempat pel llançament de moneda en empatar 1-1.

## Segona ronda

| Equip 1 | Global | Equip 2 | Anada | Tornada |
| PFC Slavia Sofia | 2-2¹ | Lausanne Sports | 1-0 | 1-2 |
| West Ham United FC | 3-2 | Spartak Praha Sokolovo | 2-0 | 1-2 |
| Dundee FC | 3-4 | Reial Saragossa | 2-2 | 1-2 |
| Sporting Clube de Portugal | 1-2 | Cardiff City | 1-2 | 0-0 |
| FC Haka | 0-6 | Torino A.C. | 0-1 | 0-5 |
| Steaua Bucureşti | 1-5 | NK Dinamo de Zagreb | 1-3 | 0-2 |
| Legia Varsòvia | 2-2² | Galatasaray SK | 2-1 | 0-1 |
| FC Porto | 1-2 | TSV 1860 München | 0-1 | 1-1 |
¹El Lausanne es classificà en el partit de desempat en vèncer per 3-2. ²El Legia es classificà en el partit de desempat en vèncer per 1-0.

## Quarts de final

| Equip 1 | Global | Equip 2 | Anada | Tornada |
| Lausanne Sports | 4-6 | West Ham United FC | 1-2 | 3-4 |
| Reial Saragossa | 3-2 | Cardiff City | 2-2 | 1-0 |
| Torino A.C. | 3-2 | NK Dinamo de Zagreb | 1-1 | 2-1 |
| Legia Varsòvia | 0-4 | TSV 1860 München | 0-4 | 0-0 |

## Semifinals

| Equip 1 | Global | Equip 2 | Anada | Tornada |
| West Ham United FC | 3-2 | Reial Saragossa | 2-1 | 1-1 |
| Torino A.C. | 3-3¹ | TSV 1860 München | 2-0 | 1-3 |
¹El TSV 1860 München es classificà en el partit de desempat en vèncer per 2-0.

## Final

| West Ham United FC | 2 – 0 | TSV 1860 München |
| Sealey 70' 72' | | |
* Guanyador de la Recopa d'Europa 1964-65
* West Ham United FC Primer títol

## Enllaços externs

* Detalls a la web de la UEFA
* RSSSF
# Cortelliar

Cortelliar (Kortalaiyaru) és un riu de Tamil Nadu, Índia.
Neix al dipòsit de Kaveripak i després de creuar unes comarques desaigua al rierol Ennur a uns 20 km al nord de Chennai. Aquest riu era una de les principals fonts per l'aigua de la ciutat Madras. Els seus afluents són el Mahendranadi, Sappur, Tritani i Nagari.
A la vora del riu va ser derrotat el general Baillie per Haidar Ali de Mysore el 1780.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.